als_Latn dik_Latn nus_Latn
Gazetari Çani kujton me mall babain: “O Zot sa më mungon!”
1 maji ka qenë ditëlindja e babait të ndjerë të një prej gazetarëve më të mirë investigativë shqiptarë, ish-drejtues i emisionit “Kaktus” dhe “Ajsberg”, dhe tashmë drejtor në një portal online.
Me këtë rast, gazetari Artur Çani ka shkruar një status prekës të ndjerë për atin e tij Reiz Çani, në Facebook-un personal të tij.
“1 Maj. Ditëlindja jote. U bënë vite që nuk ta uroj më. Ia uroj Merit. Vij rrallë të të shoh aty ku ti prehesh tani se nuk dua ta pranoj që ke ikur. Flisje pak, por mua më mungon heshtja jote. Qeshje rrallë, por mua më mungon buzagazi yt. Nxeheshe, oh sa rrallë, por mua më mungon ngrysja e vetullave të tua. Më mungon mendja jote, megjithëse ti kurrë nuk ma ke imponuar atë. Më mungon, o Zot sa më mungon ati im!”- shkruan Çani. /Blitz.al/
als_Latn als_Latn als_Latn als_Latn